CELEX: 62013TA0496
Language: et
Date: 2015-06-11 00:00:00
Title: Kohtuasi T-496/13: Üldkohtu 11. juuni 2015. aasta otsus – McCullough versus Cedefop (Dokumentidega tutvumine — Määrus (EÜ) nro1049/2001 — Dokumendid, mis puudutavad hanget ja sellega seotud hankelepingute sõlmimist — Taotlus, mille eesmärk oli esitada need dokumendid kriminaalmenetluse käigus — Dokumentidega tutvumise lubamisest keeldumine — Isiku eraelu puutumatuse ja isikupuutumatusega seotud erand — Otsustamisprotsessi kaitsev erand)

27.7.2015   
            
            
               ET
            
            
               Euroopa Liidu Teataja
            
            
               C 245/16
            
         Üldkohtu 11. juuni 2015. aasta otsus – McCullough versus Cedefop
   (Kohtuasi T-496/13) (1)
   
   ((Dokumentidega tutvumine - Määrus (EÜ) nro1049/2001 - Dokumendid, mis puudutavad hanget ja sellega seotud hankelepingute sõlmimist - Taotlus, mille eesmärk oli esitada need dokumendid kriminaalmenetluse käigus - Dokumentidega tutvumise lubamisest keeldumine - Isiku eraelu puutumatuse ja isikupuutumatusega seotud erand - Otsustamisprotsessi kaitsev erand))
   (2015/C 245/19)
   Kohtumenetluse keel: inglise
   
      Pooled
   
   
      Hageja: Colin Boyd McCullough (Thessaloniki, Kreeka) (esindaja: advokaat G. Matsos)
   
      Kostja: Euroopa Kutseõppe Arenduskeskus (Cedefop) (esindajad: C. Lettmayr, hiljem M. Fuchs, keda abistas advokaat E. Petritsi, hiljem E. Petritsi ja advokaat E. Roussou, hiljem E. Roussou ja advokaat P. Anestis ning lõpuks P. Anestis)
   
      Ese
   
   Nõue tühistada Cedefopi 15. juuli 2013. aasta otsus, millega keelduti andmast hagejale luba tutvuda oma juhatuse, sekretariaadi ja juhtgrupi „Knowledge Management System” protokollidega ajavahemikust 1. jaanuar 2002 kuni 31. detsember 2005; nõue kohustada Cedefopi esitama taotletud dokumendid ja nõue anda nõukogu 10. veebruari 1975. aasta määruse (EMÜ) nr 337/75 Euroopa Kutseõppe Arenduskeskuse loomise kohta (EÜT L 39, lk 1; ELT eriväljaanne 05/01, lk 175) artikli 16 ja Euroopa Liidu privileegide ja immuniteetide protokolli artikli 1 alusel luba Kreeka riigiasutustele tungida Cedefopi ruumidesse ja hoonetesse, vastavalt kohaldatavatele Kreeka õigusnormidele, korraldada juurdlusi ülekuulamisi ja konfiskeerimisi nendes ruumides ja hoonetes, eesmärgiga saada kätte taotletud dokumendid ja tuvastada võimalikud rikkumised.
   
      Resolutsioon
   
   
               1.
            
            
               Tühistada Euroopa Kutseõppe Arenduskeskuse (Cedefop) 15. juuli 2013. aasta otsus, millega keelduti andmast hagejale luba tutvuda tema juhatuse, kontori ja juhtgrupi „Knowledge Management System” protokollidega ajavahemikust 1. jaanuar 2002 kuni 31. detsember 2005, osas, kus keelduti andmast luba tutvuda juhatuse ja sekretariaadi protokollidega, välja arvatud nende liikmete nimedega tutvumine.
            
         
               2.
            
            
               Jätta hagi ülejäänud osas rahuldamata.
            
         
               3.
            
            
               Jätta Cedefopi kohtukulud tema enda kanda ja mõista temalt välja kolmveerand Colin Boyd McCullogh’ kohtukuludest.
            
         
               4.
            
            
               Jätta veerand C. B. McCullogh’ kohtukuludest tema enda kanda.
            
         
      (1)  ELT C 344, 23.11.2013.